Danskene ser svart på framtida
Nesten like mange tror at de økonomiske forskjellene og kriminaliteten i Danmark vil øke det kommende tiåret, viser en meningsmåling Gallup har utført for avisen Berlingske. 40 prosent av danskene, som flere ganger tidligere er utropt til verdens lykkeligste, regner med at det vil bli mindre menneskelig omsorg og hjelpsomhet å finne i Danmark de kommende ti årene. Den økonomiske krisen må ta en stor del av skylden for at så mange dansker nå ser heller svart på framtida, mener professor Robert Klemmensen ved Institut for Statskundskab ved Syddansk Universitetscenter. - Målingen tegner et bilde som forventet av et land i krise, sier han til Berlingske. Klemmensen mener meningsmålingen avdekker generell mistillit til danske politikere og deres evne til å ta grep, mens finansminister Bjarne Corydon velger å se det som bevis for folks krisebevissthet. Danskenes tiltro til hjemlige politikere er vesentlig større en tiltroen til utenlandske politikere, viser målingen. 68 prosent av de spurte tror ikke at verdens ledere vil makte å løse problemene med global oppvarming. Nesten like mange frykter at verden de neste 50 årene blir betydelig mer konfliktfylt enn de siste 50 årene.
Annenhver danske tror ikke landets politikere er i stand til å skape et bedre samfunn for neste generasjon.